timothydillan/balinese-cpt-corpus huggingface dataset:
|FOTO ANANDA|
Wenten katuturan satua jadma sane madue pakubon ring pagunungan. Jadma pagunungane punika mewasta Pan Badung. Ipun madue pianak bajang adiri mewasta Ni Badung. Serahina geginan ipun Ni Badung ngarereh saang adola ke pasar. Nyabran rahina semeng Ni Badung luas ke tengahing bet ngrereh saang ngantos tajeg Ida SangHyang Surya wawu ipun rauh saking bete.
Satunggil rahina semengan, wawu ipun bangun sampun pati kaplig nyemak gae repot pesan wiakti ipun malelebengan ring paone, wusan melelebengan raris ipun mataki-taki lakar luas ngarereh saang saha makta sangu. Asapunika serahina geginan ipun Ni Badung.
Sedek dina anu kaceritayang Ni Badung malih luas ke bete ngarereh saang. Sakemaon rikanjekan punika nembe ngantos surup Ida Sang Hyang Bhatara Dipati, wawu ipun malipetan uli bete, samaliha nenten makta bebaktan saang sekadi sane sampun-sampun. Duaning asapunika kawentenang pianakne Pan Badung, raris premangkin metu brangtin ipune. Nganinin indike punika, raris Pan Badung ngrincikan jaga ngintip leluasan pianakne ngarereh saang.
Gelisang satua, sakadi sane sampun-sampun Ni Badung
Sane mangkin kabaos pianak ipune Ni Badung sampun neked ring tengah bete. Kagegawok tur makesiab wiakti bapan ipun Ni Badung ningalin pianakne ngabin ula aya ageng pisan. Irika taler kakantenang pianaknyane morehin ula aya punika. Sesampune ula aya punika kaborehin lan kauruturut raris ula ayane punika wehina nasi. Ula ayane punika boh tur tutut pisan ring pianak ipun.
“Kene ne geginanne I Ni Badung, pantes demen tur jemet pesan ngalih saang, ngantos tengai-tengai”. Asapunika pakrengkengan Pan Badung padidiane. Indike punika sane mawinan sayangsayang ngon Pan Badung ngantenang indike sane wenten ring arep ipun. Kakantenang taler Ni Badung langlang ulangun ngajak ula ayane punika. Sesampune Ni Badung mewali ke pekubonyane, iraka raris Pan Badung medemang ula ayane punika kabatek baan jengah lan gedeg ipune.
Kacarita sane mangkin, malih ipun Ni Badung luas ngarereh saang ke bete sesampune wusan malelebengan. Disubane neked ditengahing bet, dapetange ulane punika padem. Irika raris Ni Badung ngeling sigsigan tur malisah saha melekur ula ayane ane sampun padem. Sawireh ngantos surup Ida Sang Hyang Surya Ni Badung ten wenten ring pakubonnyane, raris bapan ipun menyet teken ngemademang ula raris ipun kagenah bangken ulane punika. Dapetange pianakne malisah ngelingin bangken ula ayane punika.
Ditu raris kakedeng tur paida ajaka ka pakubonnyane. Neked di kubonnnyane Ni Badung kategul plih bapane. Sane mangkin kaceritayang Ni Badung buduh, yan kudang-kudang balian kaden sampun nambanin, sakewanten nenten wenten sane mrasidayang nyegerang. Kabatek baan rahat sakitne Ni Badung raris ipun punika padem. Kabaos Ni Badung sampun keni guna-guna ula ayane punika.
Semeton Radio Nak Bali Belog, riantukan kesibukan ngaturangayah ring mercapada puniki, Radio Nak Bali Blog nembe nangkil ring ajeng idadane, tur UPDATE nyane naler nembe, inggih galahe mangkin wenten akidik galah, dumogi semeton Gitabaliners stata terhibur ... Suksma ...
Vocal : Juni Putri
Tiang bajang Saing lakar demen meitungan
Cara jani Jaman ne lakar ngadanin
Depang suba anake ne mengadanin tiang desa
Sing lakar nuutin gaya anake cara janine
Sing tawange suba belog-belogin jaman
Main chating tur Sms-an tusing nu jaman
Apa buin nyemak gae kal ketemuan
Jaman jani liu status palsu
Hati hati to suba liu mebukti
Mekerana anake bisa patah hati
Malam minggu jani jalan-jalan megiterin kota
Nyalanin demen di hati ne girang manah liang
Enyen nawang side ketemu sujatine alih tiang
Kwala takut masih takut liu truna ne maekin
lakar nagih Makenalan...
Tur mesuang jurus gombal ...gombal.... gombal
Beli stata gombal....
Lagu Status Palsu Juni Putri Ring Youtube
Basa
Manis Jwotangarin
IBW Widiasa Keniten
Kadharmaning
dadi jadma
Dreti
aji anggon dingding
Ngapiambeng
sarwa gena
Basa
manis jwotangarin
Lokikayang
becik –becik
Nyiksik
sané iwang patut
Pangtan
kadi basa senggak
Ngalih
suka duka panggih
Sampun
niku
Warah
ingwang ring idéwa.
( I
Wayan Karda, Geguritan Babad Segara Rupek: 14)
Swadarmaning dados
jadma nénten dados lempas saking Sanghyang Aji. Santukan Sanghyang Aji pinaka
uger – uger rikalaning makrama. Makrama wantah nénten manut ring Aji janten
pacang ngawetuang pikobet ring angga utawi ring anak lian.
Sanghyang Aji sané kadruwénang patut incepang
antuk pamargi. Sanghyang Aji sané kawirasaang sajeroning hredaya, wiwéka janten
pacang mresidayang ngicalang pikobet utawi wigena sané kapanggih.
Katahan wigenané kapangih mawit saking nénten
ngamargiang Sanghyang Aji. Sanghyang Aji kaucapang manten nénten karuntutin
antuk pamargi utawi laksana Laksana pinaka cihna punapi sané kaucapang,
kauncarang manut punapi nénten. Sang madrruwé Aji sakéwanten pamarginé nénten
manut pacang ngamanesin anak lian. Sinalih tunggil sané ngamanesin punika saking
bebaosan, pangandika sané pakantenané manis sakéwanten ring dagingné ngawetuang
pinyungkan utawi pikobet. Pinyungkan ring pikayunan utawi pinungkan ring
pamargi.
Sang wikan
ngilukang lidah durung janten manut saking hredayané. Midep bebaosé, basa sané
kamedalang ngamenesin sang miragiang. Katah taler biutané mawit saking bebaos.
Bilih – bilih midep ngawetuang bencana ring angga utawi anak lian. Lidah sané
nénten matulang patut anutang ring Aji
sané druwénang. Katah nué Aji, katah nué basa mangda jati – jati mresidayang
ngawetuang lédang ring anak lian.
Basa sané nglangenin ngawetuang rasa
temtrem , rasa bagia, rasa degdeg ri sajeroning hredya. Sapunika taler basa
sané nénten manut sulur ngawetuang rusit sang miragiang.
Sang miragiang
patut nué tetimbang. Wiwékané margiang utawi anggén . Wilang – wilangin
taler basa sané kaujar olih anak lian. Anak lian janten nénten pateh wilangané
.Basa sané kamedalang mangda mresidayang ngepah sané patut sané nénten. Wantah
basané sampun nénten manut ring angga becikan sampunang medalanga. Basa kaucap
nénten dados ambil malih. Basa basa sané kapilihin patut medalang. Basa kapilih
sayan sué –sayan nglimbakang kapatutan. Sang wikan ngamedalang basa sané
kapilih kaincepang olih sang miragiang.
Basa sané nglokika patut pireng. Basa nglokika basa sane manut
sulur.Lokikané margiang rikalaning wénten bebaos sané rumasa manis. Basa manis
midep manesin. Basa patut sayan limbakang ring kauripan. Kauripan sané mawit saking basa
patut ngawetuang rasa bagia.
Labels: Esai
Sentana suputra gumanti apti – aptiang sang maangga guru rupaka. Sentana suputra mresidayang ngutamayang pamargin leluhuré. Guru rupaka sané sampun lina pacang presida lebur papa narakané. Sang maangga suputra nénten nilas rerama. Setata mautsaha mangda yayah réna manggihin kasobagian sekala niskala.
Yayah réna sané kabanda antuk kanerakan presida éling ring angga mawit saking pamargin sang maangga suputra. Pamargin suputra ring mayapada sané setata manut sastra diastun manggihin pikobet pacang mresidayang matemu sareng yayah réna. Patemon sareng yayah réna mawit saking pamargin karma patut. Karma patut pinaka seraya kanti matemu sareng kawitan. Kaswécanin antuk Sanghyang Widhi. Sanghyang Widhi ngicénin genah nganutin karma. Mataki-taki karma ayu, patut kinkinang sakantunné nyeneng. Sapunika kasurat ring Geguritan I Lingga Peta sané kasalin olih Wayan Budha Gautama kamedalang antuk Peçantin Widya waçita Désa Pétak Gianyar.
Geguritan I Lingga Peta sami anggén pupuh ginada. Wénten157 pada. Ring geguritan puniki kaaturang indik ring désa Beratan sampun wénten perapén. Genah mapasuh nyangihin taji. Pasar pabéan sané ramia. Katah sang matumbasan taler sang madolan. Dagang ajeng – ajengan sakadi bréngkés, bébék mapindang, ayam mapanggang. Dagang wastra ngadol destar maperada. Dagang soca ngadol mirah, kresnadana, soca nila Dagang woh –wohan ngadol nangka, salak, manggis, kapundung, durén, langsat. kasurat olih sang kawi. Sang kawi nganggén I Lingga Peta pinaka bantang. Suka – duka, lara – patin ipuné kakawi kadadosang imba. Sang maanga sadhu budhi laksana gumanti katah manggihin gagodan sekadi I Lingga Peta sané suputra .
Sang maangga suputra matemu sareng yayah réna sané wénten ring kawah Gohmukané. Baktiné ring kawitan mresidayang macunduk sareng yayah réna. Karma patut ngwetuang patemon . Nunas mangda masarengan masuka duka sareng yayah réna :
Yadin papa ngéndah pélag/ titiang suka manyeburin/ apang titiang sareng kaon/ tekéning I Bapa ditu/ di kawah bacin Gohmuka/ néné mangkin/ sarengang titiang sapisan// ( Pupuh Ginada 82, kaca 12).
Kukuhé ngamel kapatutan kaswécanin olih Sanghyang Widhi. Yayah réna mresidayang polih genah sané manut. Usan wénten ring kawah. Kekukuhan laksana sadhu ngutamayaang linggih leluhuré:
Nah to cai Lingga Peta/ wenang cai jani ngangkid/ I mémé tekén I bapa/ I bibi janma tatelu/ wenang cai jani nantan/ tumin cai/ pangandikan Sanghyang Ciwa// ( Pupuh Ginada 117, kaca 17).
Karma patuté, karma tan patuté aturang ring Sanghyang Ciwa. Kawiaktian pamarginé aturang. Purun ngangkenin paripolahé ring mrecepada. Kasujatiané ring pikayun, wacana, laksana katuréksain :
Titiang puput tan pakrana/ kinanggeh titiang marosiuh/ punika margayang titiang / sakénak kahyun I Ratu/ yan wenang lawan tan wenang/ Déwa Lewih/ punika margayang titiang// ( Pupuh Ginada 150, kaca 22).
Sang maangga suputra manggihin genah sané patut utawi manut. Sentana suputra ngluihang pamargin kawitané. Kanerakan leluhuré kaentas antuk kautamaan laksanan sentanané. Patut makinkin karma ayu sakantuné nyeneng. Ngamargiang kapatutan katah gagodané pacang ngrauhin.
Olih : Nyoman Manda
Ring Puri Hastina iur sampun tutur pakrimik saisin puriné krana sané dibi ida permaisuri malih ngembasang putra. Dayang-dayang sané sampun ping pitu ngiring Déwi Gangga masiram ka tepi tukad ageng malih saling neneng lan kitak-kitak ten purun makemikan krana pastika Déwi Gangga malih pacang matingkah soléh pacang mapi-mapi katiban kasengkalan okané anyud ring tukadé.
Prabu Sentanu bengong malinggih ring bataran lojiné nguntul kucru miragi tangis okané sané wau embas dibi sanja. Ping pitu sampun okané telas kaanyudang olih Déwi Gangga. Tan pisan kapiragi rabin idané nyelsel krana okané sampun anyud. Nguntul ida makeengan
“Sing pesan ida madué rasa sayang ring oka, monto sakadi sinongganané yan ngembasang putra satmaka magantung bok akatih, ngemasin ngetohang jiwa, dadi jeg lén pesan ida, kanti sampun ping pitu nganyudang oka di tukadé, ping kuda simbingin, putran raja di Hastina dahat mautama pisan apang ada nglanturang kauripan gumi Hastinané,” kantos ngebug anggan idané baan sungsut lan kosek kayunné krana tingkah rabin idané ping pitu sampun sakadi nyelapang nganyudang okané ka tukadé. Yan pradé mangkin rabin idané malih matingkah asapunika pacang tambakang ida yadiastun ida kantun kaiket antuk semayané riin ten pisan dados nimbaang sahanan solah polah rabin idané yadiastun jelek pisan.
Ri sedek ida maangen-angen sakadi asapunika raris medal rabin idané saking jeroan nyangkil putran ida sané kantun barak raris ngeplakang tangan pacang nitahang panyeroané ngiring ida masiram ka tukadé. Drika raris Sang Prabu Sentanu ngadeg lan maujar sada keras akidik.
“Adi agung….”
“Napi Bli Agung?” taler sakadi nantang Déwi Gangga masaur krana élah lan éling ring semayané riin.
“Adi bakal lunga kija?” ngancan nyangetang nengkik ida mawacana ngenah sampun ida sakadi brangti ring kayun
“Titiang bakal masiram ka tukadé sareng putran titiang taler putran Bli Agung sakadi riin,” Déwi Gangga nampekin rabin idané sané duka punika.
“Ten dados!” nengkik Prabu Sentanu mawacana.
“Napi Bli Agung?” galak taler Déwi Gangga masaur.
“Ten dados masiram ka tukadé ageng!”
“Bli nimbaang titiang?”
“Nggih,” bawak sang prabu masaur lan ngenah pisan ida duka.
“Cutetné adi agung ten dados masiram ka tukadé saréng putran bli sareng sané kantun barak puniki lan adi agung apang uning saking nguni bli agung tuah nyantosang putra sané pacang nglanturang kaajegan gumi Hastinané,” daas-diis ida ngandika krana dukané, nanging jeg nadak sara Déwi Gangga makenyem manis lan blamban matur lan alon nampekin sang prabu.
“Suksma pisan bli agung sampun duka nimbaang sikian titiang masiram ka tukadé krana bli agung sampun suéca mupusang pastun Sang Hyang Betara ring Kahyangan mawinan mangkin titiang prasida mawali malih ka kahyangan. Suksma pisan bli agung lan niki mula putran i raga sané pacang ngentosang kedatuan Hastinané,” Sang Prabu Sentanu bingung lan raris kaambil tangan idané olih rabiné.
“Puniki katatwané bli agung….”
Kaambil saking :
* http://bali.forumotion.net/orti-bali-f27/dewi-gangga-makenyem-t346.htm
~ Article view : [396]
Amreta warsané katur,
Ranjingang maring anggané,
Apan ring raga maungguh,
Bhatara ring bhuwana alit,
Pada kaungguanan Widhi,
Punika né astapayang,
Anggé pamahayu,
Pakreti ring bumi.
( Ida Padanda Gdé Wayan Pasuruan, Wargasari Upapalin Pura)
Sanghyang Widhi mapaica sarwa amreta. Paican Idané patut pisan rumasayang ring angga. Amerta sané kapica nguripang pranané, nguripang anggané, nguripang pikayunané. Amerta sané mawit saking astiti bakti sayan becik karumasayaang. Santukan mawit saking pamargi patut. Amerta – amerta punika nguripang pikayunan Déwata santukan mawit saking Sanghyang Widhi. Mabinaan wantah amerta sané ngranjing mawit saking karaksaan ( asura). Amerta karaksasaan ngawetuang piyungkan. Pinyungkan ring angga, pinyungkan ring anak lian. Punapi malih amertané punika kapikolih saking nénten patut, sakadi korupsi utawi sané lianan.
Amerta sané wetu saking Sanghyang Widhi patut anggén pamahayu angga taler pamahayu pretiwi.. Pretiwiné becik antuk mahayu ngicénin amerta. Dadosné pasuk wetuné pamargin amertané. Sang maurip mahayu pretiwi, pretiwi mahayu sang maurip.Yadnya anggén mahayu pretiwi. Yadnya nénten marupa upakara kémanten taler marupa pamargi nyelametang ( mahayu ) pretiwi Ngawetuang pikayunan sami – sami mangda maurip degdeg puniki sané kobet. Katahan sané ngrusak pretiwi. Sakadi ngrusak alas, ngrusak gunung, ngrusak danu, ngurusak segara. Wantah sami rusak, méweh amertané tedun . Pikobet pacang kapanggih. Pikobeté punika sakadi panes ngentak. Sabeh tedun salah masa. Tetanduran méweh maurip becik. Mrana ngrereh tetanduranné. Usan mrana tetanduran, mrana ubuh – ubuhan, ayam keni flu burung, banténg keni antrak, bawi keni flu babi, asu keni rabiés. Manusa keni mrana lali ring angga lali pretiwi.
Kaswécan saking Sanghyang Widhi patut astapayang pisan. Astapayang antuk pamargi sering kaucap yasa kérti. Yasa kérti sané patut mecikang karmané, mecikang kulawarga, mecikang pasemetonan, taler mecikang pakraman. Ngyasakértiang paican Sanghyang Widhi gumanti pemargi sané abot wantah nénten mawit éling ring angga gumanti manresti saking amerta Sanghyang Widhi.
Ngrumasayang paswécan Sanghyang Widhi marupa amerta nguripang Déwata sané wénten sajeroning angga. Déwata sané wénten ring angga matemu ring Sanghyang Widhi. Pacepuké punika ngawetuang kalangwan pikayun. Pikayunan kalangwan arang pacang manggihin biota. Biota ring angga utawi biota ring anak lian.
Sanghyang amerta ngebek ring jagaté. Sang wikan ngereh amerta nénten pacang kirangan amerta. Ngicalang ngekoh, lengit makarya. Makarya sané patut. Makarya sané manut ring agama. Ritatkalaning makarya nénten lali ring Sanghyang Widhi. Sanghyang Widhi nyuwécain sang jemet makarya. Wantah ngekoh, lengit makarya amertané sayan ngedohang. Patut mautsaha mangda Sanghyang Widhi ngicénin amerta. Amertané patut nguripang kadéwataané.
Ngarap
- something by more than one person
Media
ngarap
Kasar
Unknown
Halus
Unknown
Northern Form
Unknown
Usage Examples
ane jani tiang ngarap umah ane linggah
No translation exists for this example.
⚙ Usage examples pulled from the Virtual Dictionary
In Balinese: Dewa Mokoh ngarasayang, gegambaran kadi punika kaangen nyilibang rasa nenten sumeken tukang gambar rikalaning ngarap gegambaran.
In English: A painter must dare to paint with different styles and objects, must dare to explore new possibilities.
In Indonesian: Dia mulai menyadari, lukisan yang bagus tidak harus bertema Ramayana dan Mahabarata dengan komposisi rumit memenuhi bidang gambar.
In Balinese: Rikala ngarap albumnyane punika, Ayu maprakanti sareng Eko Wicaksono, musik director lan arranger wikan sane meneng ring Bali.
In English:
In Indonesian: Syair syair dari lagu Ayu Laksmi dalam Album Svara Semesta ditulis dalam 5 Bahasa yaitu; Sanskrit, Kawi, Bali, Indonesia, Inggris.
Perang Pandan
Perang Pandan utawi Mekare inggih punika silih sinunggil tradisi sané wénten ring Désa Tenganan, Kecamatan Karangasem, Kabupatén Karangasem, Bali.[1] Perang pandan taler kawastanin makere-kere. Upacara Perang Pandan puniki ngawinang akéh para wisatawan Indonésia miwah dura negara sané rauh mrika. Perang Pandan punika kalaksanayang antuk ngusumayang Déwa Indra utawi déwa perang. Perang Pandan kadadosang kepahan saking ritual Sasih Sembah. Sasih sembah inggih punika ritual sané pinih ageng tur kalaksanayang ring Desa Tenganan. Krama ring Desa Tenganan madué kapercayaan sané malianan tekén krama Bali lianan. Kramané irika nganut agama Hindu Indra, tur nénten madasar kasta. Kramané irika ngenahang Déwa Indra dados Déwa sané pinih utama. Sejarah kawéntenan Perang Pandan puniki inggih punika kacritayang wawengkon Tenganan kapimpin olih Raja sané nénten maparilaksana becik, mawasta Maya Dénawa. Mawa Dénawa nénten ngicénin krama irika ngalaksanayang upakara agama. Punika mawinan Déwa Indra kautus antuk ngematiang Maya Denawa. Paperangan punika kamenangang olih Déwa Indra. Paperangan punika sané ngawinang krama ring Désa tenganan ngalaksanayang Perang Pandan, krana Déwa Indra punika déwa perang.
- "Upacara Perang Pandan". Wisata Dewata. Diakses tanggal 29 Mei 2019.
Manyi
- to harvest or gather rice (doesn't apply to other crops)
Andap
manyi
Kasar
-
Alus sor
-
Alus mider
-
Alus madya
-
Alus singgih
-
Mider
-
Bali dataran dialect
-
Bali aga dialect
-
Usage Examples
Apang nawang caran anak manyi.
In order to know how to harvest a crop.
Musim napi nike becik anggen manyi?
When is the right time to harvest?
Dewi: Suba taen milu manyi setonden ene? I Luh: Tusing taen, Mbok. Jani tulung orahin tiang.[example 1]
Dewi: Have you ever try harvesting before? I Luh: Never, sister. Would you please tell me how.
⚙ Usage examples pulled from the Virtual Library
In Balinese: Sang Prabu Jayapangus ngamargiang pararem puniki duaning masan manyi ring Bali kalaksanayang ping kalih sabilang warsa.
In English: King Jayapangus adopted this system because at that time the Balinese people harvested their crops twice a year.
In Indonesian: Raja Jayapangus memberlakukan sistem ini karena pada masa itu masyarakat Bali melangsungkan panen padi dua kali setahun.
- BASAbali Software
Menuh
Menuh (Latin: Jasminum sambac) inggih punika silih sinunggil soroh punya sané madué akah mawarna putih kacoklatan. Punyan puniki madué canggah sané tegehnyané siki ngantos tigang méter. Punyan Menuh puniki madué katik sané mawarna coklat dawannyané kirang-langkung pitung sentiméter, madiaméter lima ngantos kutus méli méter. Menuh puniki madué don sané mawarna gadang. Menuh puniki mawarna putih sentak. Menuh puniki madué kasidian pinaka tamba anggén nambanin sané madué sungkan kebet-kebet ring waduk miwah dados kaangén lakar kosmétik. Menuh puniki taler madaging minyak atsiri, taler don miwah akahnyané madaging saponim, flavonoida miwah polifenol.[1] Punyan menuh kakayunin saantukan sekarnyané miik, punika mawinan sekar menuh puniki prasida kaanggén parfum.[2]
- Departemen Kesehatan Republik Indonesia. Inventaris Tanaman Obat Indonesia Jilid I. Jakarta, 2000..
- "Materipertanian.com", Klasifikasi dan Morfologi Tanaman Melati.
Sideritis
Sideritis (basa Yunani: σιδηρίτις) utawi téh gunung, inggih punika silih sinunggil soroh entikan sané tumbuh utamanyané ring wewidangan Segara Tengah, saking Kapuloan Kanaria ngantos Turki, nanging wénten taler ring Asia tengah.
Kruna "sideritis" ring basa Yunani artosnyané "sané kakaryanin saking besi". Sideritis ketahné kaanggén mangda makarya ineman tamba ritatkala wénten masalah minakadi flu miwah watuk. Sideritis sampun populér ring Yunani, Turki, Albania, Kosovo, Bulgaria miwah Makédonia Kalér genah kauningin pinaka "téh gunung" lan ketahné kainem sareng gula utawi madu.
Pikayunan
- His command (what God wants)
Andap
Pikayunan
Kasar
-
Alus sor
-
Alus mider
-
Alus madya
-
Alus singgih
-
Mider
-
Bali dataran dialect
-
Bali aga dialect
-
Usage Examples
Ritatkala masolah ngiring pikayunan.[example 1]
When dancing follow instructions from God.
⚙ Usage examples pulled from the Virtual Library
In Balinese: Kekalih widang ilmu (sastra lan sains) sane nanenin katelebang dados bantang rikala dane ngardi gegambaran sane nyapuhang pikayunan lan wicara-wicara sosial.
In English:
In Indonesian: Dua bidang ilmu (sastra dan sains) yang pernah ia pelajari juga menjadi pedoman dalam proses karyanya dalam memformulasikan gagasan dan isu-isu sosial.
In Balinese: Daweg warsa 2016, pakardinnyane kapamerang ring pameran “ Bali Art Intervention #1” ngamolihang panilik duaning nyihnayang gambaran anak istri sane niman endas celeng, nyihnayang imaji kahuripan tradisi anak istri Bali kaduga pikayunan lan sosialnyane, sekadi murdan pameranne punika sane nyihnayang pakardi-pakardi anyar kristis ngenenin indik kakirangan pulo Baline.
In English:
In Indonesian: Pada tahun 2016, karyanya yang dipamerkan pada pameran "Bali Art Intervention #1" mendapat sorotan karena menghadirkan figur perempuan yang mencium kepala babi, menghadirkan imaji kehidupan kultural perempuan Bali dalam tekanan psikologis dan sosial, sebagaimana tajuk dari pameran tersebut yang menghadirkan karya-karya kritis mengenai sisi gelap pulau Bali.
In Balinese: Ngalantur buin, yen selehin di buku-buku sejarah Indonesiane, para pejuang kemerdekaan mabekel pikayunan lan tiing ane tajep anggona ngetohin negara Indonesiane uli gempuran para penjajahe.
In English: Moreover, in other literatures such as Negarakertagama script, that story also told us about the effort of King Hayam Wuruk in unifying Bumi Nusantara (Indonesia) with the dharma base and kind purpose.
In Indonesian: Lebih lanjut, apabila dibaca kembali buku-buku sejarah Bangsa Indonesia, para pejuang kemerdekaan membekali dirinya dengan senjata pengetahuan dan bambu runcing yang tajam untuk mempertahankan Indonesia dari serangan para penjajah.
- Wayan Gunada, http://www.thebaliphotography.com
Nindihin
- protect
Andap
nindihin
Kasar
-
Alus sor
-
Alus mider
-
Alus madya
-
Alus singgih
-
Mider
-
Bali dataran dialect
-
Bali aga dialect
-
Usage Examples
Pararem indik nincapang mabasa bali ring kantor inggih punika silih sinunggil cara angge nindihin basa bali
No translation exists for this example.
⚙ Usage examples pulled from the Virtual Library
In Balinese: I Gusti Gedé Djelantik Santha wantah silih sinunggil pangawi sénior sané nindihin sastra Bali Modéren.
In English: I Gusti Gedé Djelantik Santha is one of the senior writers who has championed modern Balinese literature.
In Indonesian: I Gusti Gedé Djelantik Santha salah satu penulis sénior yang membela sastra Bali Modéren.
In Balinese: Yadiastun kantun wimuda, nanging dané wantah silih sinunggil pangawi sané nindihin sastra Bali modéren.
In English:
In Indonesian: Walaupun masih muda, tetapi ia salah satu pengarang yang mempertahankan sastra Bali modérn.
Mpu
- sage, herb, used in cooking
Andap
mpu
Kasar
-
Alus sor
-
Alus mider
-
Alus madya
-
Alus singgih
-
Mider
-
Bali dataran dialect
-
Bali aga dialect
-
Usage Examples
—
⚙ Usage examples pulled from the Virtual Library
In Balinese: Kakawin puniki kasalin antuk basa Jawi purwa (Kawi) olih Mpu Yogiswara duk masan kaprabon Sang Prabu Airlangga.
In English: The compilation is translated into old Javanese (Kawi) language by Mpu Yogiswara during King Airlangga’s reign.
In Indonesian: Kakawin ini diterjemahkan ke dalam bahasa Jawa Kuno (Kawi) oleh Mpu Yogiswara pada zaman Airlangga.
In Balinese: Nagarakretagama inggih punika kakawin pujasastra majeng ring Sang Prabu Hayam Wuruk, kasurat olih Mpu Prapanca ring warsa 1365.
In English: Nagarakretagama is a compilation of praises to King Hayam Wuruk written by Mpu Prapanca in 1365.
In Indonesian: Nagarakretagama adalah sebuah kakawin pujian kepada raja Hayam Wuruk oleh Mpu Prapanca yang ditulis pada tahun 1365.